सरकारी कामों में गुणवत्ता का रखें विशेष ध्यान : जाट
केंद्रीयजल संसाधन, नदी विकास एवं गंगा संरक्षण राज्यमंत्री सांवरलाल जाट ने बुधवार को जिला स्तरीय सतर्कता एवं निगरानी समिति की बैठक में अधिकारियों की जमकर क्लास ली। उन्होंनें सख्त लहजे में कहा कि केंद्र राज्य सरकार द्वारा आमजन की सुविधा के लिए कराए जाने वाले कार्यों में गुणवत्ता का विशेष ध्यान रखा जाए। यह काम लंबी समयावधि तक लोगों को लाभ पहुंचाने के लिए कराए जा रहे हैं, ऐसे में अधिकारी यह सुनिश्चित करें कि कामों में गुणवत्ता का विशेष ध्यान रखा गया है।
कलेक्ट्रेट सभागार में आयोजित बैठक में केंद्रीय मंत्री जाट ने कहा कि केंद्र राज्य सरकार द्वारा सांसद विधायक कोष सहित अन्य विभागों द्वारा आमजन की सुविधा के लिए कराए जाने वाले कामों में गुणवत्ता से किसी तरह का समझौता बर्दाश्त नहीं किया जाएगा।
बैठक में जिला कलेक्टर डॉ. आरुषि मलिक ने कहा कि सभी अधिकारी संवेदनशील होकर कार्य करें, ताकि आमजन को शीघ्र राहत मिल सके। बैठक में जिला परिषद के मुख्य कार्यकारी अधिकारी राजेश चौहान सहित विभिन्न पंचायत समितियों के प्रधान और अधिकारी मौजूद थे।
पंचायत समितियों में स्वीकृत कार्यों श्रमिकों की संख्या बढ़ाएं
महात्मागांधी नरेगा के कार्यों की समीक्षा करते हुए निर्देश दिए कि सभी पंचायत समितियों में स्वीकृत कार्यों एवं श्रमिकों की संख्या बढ़ाई जाए। मनरेगा के तहत अब तक जितने कार्य अपूर्ण है उन्हें शीघ्र पूरा कराया जाए। मनरेगा में अब तक 4 हजार 362 व्यक्तिगत लाभ के कार्य स्वीकृत किए गए हैं। इन कार्यों को भी शीघ्र पूरा किया जाए। इन सभी कार्यों की सूची जनप्रतिनिधियों को उपलब्ध कराकर उनका भी सहयोग लिया जाए।
ग्रामीणक्षेत्रों की समस्याओं को प्राथमिकता से निपटाएं
स्वच्छताअभियान के तहत अजमेर जिले में अब तक हुए शानदार कार्य की प्रशंसा करते हुए जाट ने कहा कि अजमेर जिला कामों की यह रफ्तार बनाएं रखे। इससे जुड़े विभिन्न विभाग पूरी गंभीरता के साथ जनप्रतिनिधियों को भी साथ लेते हुए काम करें। उन्होंने कहा कि सिंचाई विभाग गुणवत्तापूर्ण कार्य करे। उन्होंने जलदाय विभाग के अधिकारियों को निर्देश दिए कि ग्रामीण क्षेत्रों में हैंडपंप मरम्मत कार्य को सर्वाधिक तरजीह दी जाए। गांव में हैंडपंप पेयजल के लिए सर्वाधिक महत्वपूर्ण साधन है। इसका विशेष ध्यान रखा जाए। इसी तरह गांवों में अवैध जल कनेक्शन काटे जाए और टंकियों में पानी की उपलब्धता सुनिश्चित की जाए। विभागीय अधिकारी ग्रामीण क्षेत्रों की समस्याओं को प्राथमिकता के आधार पर निस्तारित करें।
इनयोजनाओं की भी समीक्षा कर दिए निर्देश : केंद्रीयमंत्री जाट ने मगरा योजना, स्वविवेक योजना, गुरु गोलवलकर जनभागीदारी विकास योजना, दीनदयाल उपाध्याय योजना, सांसद आदर्श ग्राम योजना, महात्मा गांधी नरेगा, आजीविका मिशन आैर इंदिरा आवास योजना सहित विभिन्न योजनाओं के प्रभावी क्रियान्वयन के निर्देश दिए।
गांवोंमें नियमित िबजली सप्लाई करें सुनिश्चित : विद्युतविभाग गांव में नियमित विद्युत सप्लाई सुनिश्चित करें। घरेलू अन्य श्रेणियों के कनेक्शन निश्चित समयावधि में जारी किए जाएं। ट्रांसफार्मर जलने या चोरी होने पर तुरंत बदले जाएं, ताकि किसी तरह की परेशानी नहीं हो। सार्वजनिक निर्माण विभाग भी सड़क निर्माण एवं मरम्मत का कार्य पूरी गंभीरता के साथ करें। विधायक एवं सांसद स्थानीय क्षेत्र विकास योजना की समीक्षा करते हुए कहा कि सभी संबंधित विभाग तय समय सीमा में कार्य पूरे करवाएं। जो कार्य लम्बे समय से अपूर्ण है, उन्हें प्राथमिकता के आधार पर पूरा करवाया जाए।
संवेदनशीलता बरतें, लापरवाही नहीं होनी चाहिए
अधिकारीसंवेदनशील होकर तय समय सीमा में अपने कार्य निस्तारित करें आैर जनसमस्याओं का समाधान करें। जिला स्तर पर कलेक्टर की अगुवाई में प्रशासन की टीम समन्वय स्थापित कर कार्य करें और विकास को गति प्रदान करे। इसमें किसी तरह की लापरवाही नहीं होनी चाहिए।
आवासयोजना के तहत चयनित परिवारों को जल्द से जल्द जारी की जाएं स्वीकृतियां
सांसदआदर्श ग्राम योजना के तहत चयनित कालेसरा ग्राम पंचायत में चारागाह विकास के कार्य भी शीघ्र पूरे कराए जाएं। आजीविका मिशन के तहत संपादित कराए जाने वाले कार्यों का पूर्ण विवरण पंचायत समितियों एवं जिला परिषद के माध्यम से उपलब्ध करवाए जाएं। महिला एवं बाल विकास विभाग आैर विकास अधिकारी भी संयुक्त रूप से कार्य करें। आवास योजना के तहत चयनित परिवारों को भी शीघ्र स्वीकृतियां जारी की जाए।
इनपर भी ध्यान दें अधिकारी संबंधित विभाग
मुख्यमंत्री जल स्वावलंबन कार्यक्रम बनाएगा गांवों को पेयजल एवं भूजल के लिए आत्मनिर्भर : केंद्रीयमंत्री जाट ने जलग्रहण विकास योजना की समीक्षा करते हुए कहा कि अब मुख्यमंत्री जल स्वावलंबन कार्यक्रम गांवों को पेयजल एवं भूजल के क्षेत्र में आत्मनिर्भर करने के लिए एक महत्वपूर्ण कार्यक्रम है। इसे पूरी गंभीरता के साथ लागू किया जाए। जिले की 43 ग्राम पंचायतों के 108 गांवों में 27 जनवरी से यह कार्यक्रम चलेगा। ऐसे में ज्यादा से ज्यादा लोगों को इस योजना से जोड़ा जाए।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva